wickkiey/tamil-wikipedia-chunked huggingface dataset:
# முகுளம்

## உடற்கூற்றியல்

முகுளத்தில் பின்வரும் இரண்டு பகுதிகள் அமைந்துள்ளன:
- மேல் **திறப்புப் பகுதி** அல்லது உச்சிப் பகுதி. இங்கு முகுளத்தின் முதுகுப் பக்கம் நான்காம் உட்குழிவால் உருவாகிறது.
- கீழ் **மூடிய பகுதி** அல்லது அடிப்பகுதி. இங்கு நான்காம் உட்குழிவு முகுள வால் வெளிநுனியில் சுருங்கி, தண்டுவட மையக் குழலைச் சூழ்ந்தமைகிறது.
# முகுளம்

## உடற்கூற்றியல்

### வெளிப் பரப்புகள்

முகுளத்தின் முன் நடுவன் பிளவு பியாப் பொருளின் மடிப்பொன்றைக் கொண்டுள்ளது. இந்த மடிப்பு முகுளத்தின் நீளம் முழுவதும் நீள்கிறது. இது பொன்சின் கீழ் எல்லையில் ஒரு சிறு முக்கோணப் பகுதியில் முடிகிறது. இது சிறுவாய் அல்லது நாழி எனப்படுகிறது. இந்தப் பிளவின் இருபக்கத்திலும் முகுளக் கூம்பகங்கள் எழும்பி அமைகின்றன. இவற்றில் நரம்பு மண்டலத்தின் தண்டுவடப் புறணி, முகுளப் புறணி சார்ந்த கூம்பக நரம்புத் தடங்கள் அமைகின்றன. முகுள வாற்பகுதியில் இந்த நரம்புத் தடங்கள் கூம்பக நுனியில் குறுக்கிட்டு அவ்விடப் பிளவை மறைக்கின்றன.  
கூம்பக நுனிக்கு மேலே உள்ள நடுவண் பிளவுக்கு முன்புறப் பக்கத்தில் இருந்து புறப்படும் வேறு நாரிழைகள், பொன்சின் மேற்பரப்புக்குக் குறுக்கே பக்கவாட்டில் செல்கின்றன. இவை முன் வெளிப்புற வில்வளைவு நாரிழைகள் எனப்படுகின்றன.  
முகுளத்தின் மேற்பகுதியில் அமையும் முகுள முன்புற வரிக்குழிவுக்கும் முகுளப் பின்புற வரிக்குழிவுக்கும் இடையில் உள்ள பகுதி ஈரிணை வீக்கப்பகுதிகளைக் கொண்டுள்ளன. இவை மூளைப்புறணி நடுவுடல்கள் எனப்படுகின்றன. இவை இவற்றில் உள்ள மிகப் பெரிய நரம்புத் தன்னியக்க உட்கருவாலும் கீழ் மூளைப்புறணி நடுவுடல் உட்கருக்களாலும் உருவாகின்றன.  
பின்புற நடுவண் வரிக்குழிவுக்கும் பின்புறப் பக்கவாட்டு வரிக்குழிவுக்குமிடையில் அமைந்த முகுளத்தின் பின்புறப் பகுதித் தண்டுவடத்தின் பின்புறப் தசையில் இருந்து வந்து நுழையும் நரம்புத் தடங்களைக் கொண்டுள்ளது. இவை நடுவில் உடனடியாக உள்ள நடுக்கோட்டுக்கும் பக்கவாட்டில் உள்ள மேல்தோல் தசைக்கும் இடையில் அமைந்த வட்ட எழுச்சித் தசைகள் ஆகும். இந்தத் தசைகள் வட்ட எழுச்சி அமைப்பிலும் மேல்தோல் முகைகளிலும் முடிகின்றன. இவை மேல்தோல் கருக்களிலும் வட்ட எழுச்சி அமைவுக் கருக்களிலும் உள்ள சாம்பல்நிறப் பொருளால் உருவாகின்றன. இந்தக் கருக்களில் உள்ள உடல்சார் உயிர்க்கலங்கள், பின்னந்தண்டின் நடுவண் நரம்புத் தடத்திலும் அதன் நரம்பு வேரிழைகளிலும் உள்ள இரண்டாம்நிலை வரிசை நரம்பன்களாகும். இவை அக வில்வளைவு நரம்பிழைகள் அல்லது தசைகள் எனப்படுகின்றன. இவை முகுளத்தின் ஒரு பக்கத்திலிருந்து மறுபக்கத்துக்கு கடந்து சென்று நடுவண் நரம்பிழைக் கற்றையை உருவாக்குகின்றன.  
இந்த முளைகள் அல்லது முகைகளுக்கு மேலே பின்புற முகுளப் பகுதியில் முக்கோணப் பயம்பு அல்லது பள்ளம் நான்காம் உட்குழிவுத் தரையின் கீழடிப் பகுதியாக அமைகிறது. இந்தப் பயம்பு அல்லது பள்ளத்தின் இருபுறமும் கீழ்ச் சிறுமூளை இணைகாம்பு அமைகிறது; இது முகுளத்தைச் சிறுமூளையுடன் இணைக்கிறது.  
தோல்தசைப் படலத்துக்கு உடனே பக்கவாட்டில் அமைந்த முகுள அடிப்பகுதியில் மற்றொரு நீளவாட்ட உயர்ச்சி அமைகிறது. இது சாம்பல் முளை அல்லது முகை எனப்படுகிறது.  
முகுளத்தின் அடிப்பகுதி பிணைப்பு நாரிழைகளால் ஆனதாகும். இவை முள்ளந்தண்டின் தன்புறப் பக்கவாட்டில் இருந்து மூளைத்தண்டின் எதிர்ப்புறப் பக்கவாட்டுகுக் குறுக்காக கடந்து செல்கின்றன; இதற்குக் கீழே தண்டுவடம் அமைகிறது.
# முகுளம்

## உடற்கூற்றியல்

### குருதி வழங்கல்

முகுளத்துக்குப் பின்வரும் பல தமனிகள் குருதியை வழங்குகின்றன.
- முன் தண்டுவடத் தமனி: இது முகுளத்தின் நடுப்பகுதி முழுவதற்கும் குருதி வழங்குகிறது.
- பின்கீழ் சிறுமூளைத் தமனி: இது முள்ளந்தண்டுத் தமனியின் பெருங்கிளையாகும்; இது முகுளத்தின் பின்பக்கவாட்டு பகுதிக்கு குருதி வழங்குகிறது; இங்கு தான் முதன்மை புலன் உணர்ச்சித் தடங்களும் நரம்பன் தொடர்புகளும் அமைகின்றன. இது சிறுமூளையின் ஒரு பகுதிக்கும் குருதி வழங்குகிறது.
- முள்ளந்தண்டுத் தமனியின் நேரடிக் கிளைகள்: முள்ளந்தண்டுத் தமனி பிர இரண்டு முதன்மைத் தமனிகளுக்கு இடையில் அமைந்த பகுதிக்குக் குருதி வழங்குகிறது. இது தனித்த கருவுக்கும் (solitary nucleus) புலன்சார் கருக்களுக்கும் நாரிழைகளுக்கும் குருதி வழங்குகிறது.
# முகுளம்

## உடற்கூற்றியல்

### வளர்ச்சி

மூளைத்தண்டு முன்பகுதியில் இருந்து கருக்குழவி வளரும்போது முகுளம் உருவாகிறது. முகுள இறுதிப் பிரிப்பு கருவளர்ச்சிக் காலத்தில் 20 ஆம் வாரத்தில் நிகழ்கிறது.  
இந்நிலையில் நரம்புக் குழலின் சிறகுத் தட்டின் நரம்புமுகைகள் முகுளத்தின் புலன்கருவை உருவாக்குகின்றன. நரம்புக் குழலின் அடித்தட்டில் நரம்புமுகைகள் இயக்கக் கருவை உருவாக்குகின்றன.
- சிறகுத் தட்டின் நரம்புமுகைகள் பின்வருவனவற்றை உருவாக்குகின்றன:
- தனியக் கரு. இதில் சுவைசார் பொது உள்ளுறுப்பு உட்புகு நாரிழைகளும் சிறப்பு உள்ளுறுப்பு உட்புகு நாணும் உள்ளன.
- முதுகுநாண் மூவுணர்புலன் நரம்புக் கரு. இதில் பொது உடல்சார் உட்புகு நாண் உள்ளது.
- செவிச் சுருள்வளைக் கரு, செவி மையப்புழைக் கரு. இவற்றில் சிறப்பு உடல்சார் உட்புகு நாண் உள்ளது.
- கீழ் ஆலிவரிக் கரு, இது சிறுமூளைக்குத் தகவலைத் தருகிறது.
- முதுகு நாண் கரு. இதில் தொடைத்தசைக் கருவும், மூளைப் புறமடல் கருவும் உள்ளன.
- நரம்புக் குழலின் அடித்தட்டு நரம்புமுகைகள் பின்வருவனவற்றை உருவாக்குகின்றன:
- நாவடி நரம்புக் கரு. இதில் பொது உடல்சார் வெளியேறு நாரிழைகள் உள்ளன.
- ஐயுறவுக்(ஆம்பிகூசு) கரு. இது சிறப்பு உள்ளுறுப்பு வெளியேற்றி நரம்புகளை உருவாக்குகிறது.
- அலை(வேகசு)நரம்பின் முதுகியக் கரு, கீழ் உமிழ்நீர்க் கரு. இவை இரண்டும் சேர்ந்து பொது உள்ளுறுப்பு வெளியேறு நாரிழைகளை உருவாக்குகின்றன.
# முகுளம்

## பணி

முகுளம் மூளையின் உயர் மட்டங்களை தண்டுவடத்தோடு இணைக்கிறது. அதன்வழியாகப் பின்வரும் தன்னியக்க நரம்பு அமைப்பின் பல்வேறு செயல்களுக்குப் பொறுப்பேற்கிறது:
- தோள்பட்டைத் தமனி, பெருந்தமனி குறிகைகள் வழியான காற்றோட்டக் கட்டுபாடு. மூச்சுயிர்ப்பு உடலியக்கவியல் வேதிப் புலனேற்பிக் குழுக்களால் கட்டுபடுத்தப்படுகின்றன. இந்தவகை உணரிகள் குருதியின் அமிலத்தன்மை மாற்றத்தைக் கண்டுபிடிக்கின்றன; எடுத்துகாட்டாக, குருதியில் அமிலத்தன்மை மிகுந்தால், முகுளம் மின்குறிகைகளை விலாவிடைத் தசைக்கும் இடைத்திரை (phrenic) நரம்புத் தசைக்கும் அனுப்பி, அவற்றின் இணைப்பிழையங்களின் சுருங்கல் வீதத்த்தை கூட்டச் செய்து குருதி உயிரகவேற்றத்தைக் கூட்டச் செய்கிறது. வயிற்றுப் பக்க மூச்சுயிர்ப்புக் குழு நரம்பன்களும் முதுகுப் பக்க மூச்சுயிர்ப்புக் குழு நரம்பன்களும் இந்தக் கட்டுபாட்டுப் பணியை நிறைவேற்றுகின்றன. முகுள மூச்சுயிர்ப்புப் பணியை முன்போட்சிஞ்சர் வளாகம் அல்லது திரட்சியெனும் இடைநரம்பன் கொத்து நிறைவேற்றுகிறது.
- இதயக் குருதிக்குழல் மையம் – பரிவு, இணைபரிவு நரம்பு மண்டலம்
- குருதிக்குழல் இயக்க மையம் – அழுத்தப் புலனேற்பிகள்
- வாந்தி, இருமல், தும்மல், விழுங்கல் மறிவினை மையங்கள். தொண்டi மறிவினை, விழுங்கல் மறிவினை அல்லது அண்ண மறிவினை, மாசெட்டர் மறிவினை ஆகியவை *குமிழ* மறிவினைகள் எனப்படுகின்றன.
# முகுளம்

## நோய்சார் அறிகுறிகள்

நெஞ்சடைப்பின்போது ஏற்படும் குருதிக்குழல் அடைப்பு, முகுளக் கூம்பு பட்டகத் தடம், நடுவண் இதழ், நாவடிக்கரு ஆகியவற்றைக் காயப்படுத்தி நடுவண் முகுள நோய்த்தொகையை உருவாக்குகிறது.  
பக்கவாட்டு முகுள நோய்த்தொகை பின்பக்கக் கீழ்ச் சிறுமூளைத் தமனி அடைப்பாலோ முள்ளந்தண்டுத் தமனிகளின் அடைப்பாலோ உருவாகும்.
# முகுளம்

## பிற விலங்குகள்

மஞ்சள் புழுக்களும் குழைகளிக் கெளிறும் முழுமையாக வளர்ந்த முகுளத்தைப் பெற்றுள்ளன. தாடையிலிகளாகிய இவ்வகைத் தொடக்கநிலை மீன்களில் 505 மில்லியன் ஆண்டுகளுக்கு முன்பே முகுளம் உருவாகப் படிமலர்ந்துள்ளதாகக் கருதப்படுகிறது. முதனிலை ஊர்வனவற்றின் மூளையின் உறுப்பாக முகுளத்தின் இருப்புநிலை உறுதிபடுத்தப்பட்டுள்ளது. இது இக்கால ஊர்வனவாகிய முதலைகள், பல்லிகளின் சரிவிகிதமில்லா உருவளவில் இருந்து உய்த்துணர்ப்படுகிறது.
# மூளைத்தண்டு

**மூளைத் தண்டு** *(**brain stem**) *என்பது மூளையின் கீழ்ப்பகுதி ஆகும். இது மூளையின் பிற பகுதிகளை தண்டுவடத்துடன் இணைக்கின்றது.  
இதை மூன்று பகுதிகளாகப் பிரிக்கலாம். அவை பான்ஸ், நடுமூளை, பின்மூளை(முகுளம்) என்பனவாம்.  
முதல் இரண்டு கபால நரம்புகள் (cranial nerves) தவிர மற்ற கபால நரம்புகள் மூளைத் தண்டில் இருந்து தான் புறப்படுகின்றன.
# பன்னாட்டு ஒலிம்பிக் குழு

அமைந்துள்ள அலுவலகம்]]
**பன்னாட்டு ஒலிம்பிக் குழு ** (, ) (சுருக்கமாக **ப.ஒ.கு**) சூன் 23, 1894 அன்று *டெமெட்ரியோசு விகேலசை* முதல் தலைவராகக் கொண்டு சுவிட்சர்லாந்தின் லோசான் நகரில் பியர் டி குபேர்டன் துவக்கிய ஓர் பன்னாட்டு அமைப்பாகும். இன்று 205 நாடுகளின் தேசிய ஒலிம்பிக் குழுக்கள் இதில் அங்கம் வகிக்கின்றன.  
ஒவ்வொரு நான்காண்டுகளுக்கு ஒருமுறை நடத்தப்படும் நவீன குளிர்கால மற்றும் வேனில் கால ஒலிம்பிக் விளையாட்டுக்களை ப.ஒ.கு ஒருங்கிணைக்கிறது. ப.ஒ.கு ஒருங்கிணைத்த முதல் ஒலிம்பிக் போட்டிகள் கிரேக்கத்தின் ஏதென்ஸ் நகரில் நடந்த 1896 கோடைக்கால ஒலிம்பிக் விளையாட்டுப் போட்டிகள் ஆகும்; முதல் குளிர்கால போட்டிகள் பிரான்சின் சமோனிக்சில் நடந்த 1924 குளிர் கால ஒலிம்பிக் விளையாட்டுகள் ஆகும். 1992 வரை குளிர்கால விளையாட்டுக்களும் கோடைகால விளையாட்டுக்களும் ஒரே ஆண்டில் நிகழ்த்தப்பட்டன. அதன் பின்னர் ப.ஒ.கு குளிர்கால விளையாட்டுக்களை இரு கோடைகால விளையாட்டுக்களுக்கு இடையே இரண்டாம் ஆண்டு நடத்துகிறது. இது இரண்டை திட்டமிட போதிய நேரம் ஒதுக்கவும் வளங்களை கால இடைவெளியில் முழுமையாக பயன்படுத்திடவும் உதவுகிறது.
# பன்னாட்டு ஒலிம்பிக் குழு

## வெளியிணைப்புகள்

- ப.ஒ.கு அலுவல்முறை இணையதளம்
- மேலோட்டப்பார்வை-ஏற்று நடத்தும் நகரங்களின் தேர்வு
# இரண்டாம் சரபோஜி

**இரண்டாம் சரபோஜி** (மராத்தி: सर्फोजी) (செப்டம்பர் 24, 1777 - மார்ச் 7, 1832), அல்லது **சரபோஜி மாமன்னர்**,
மராத்திய போன்சலே வம்சத்தைச் சேர்ந்த தஞ்சாவூர் மராத்திய இராச்சியத்தின் மன்னர்களுள் ஒருவராவார். இவர் இராச்சியத்தின் கடைசி சுதந்திர மன்னன் ஆவார். இவர் தஞ்சையின் பிரபலமான சரசுவதி மகால் நூலகத்தை அமைத்தார்.இரண்டாம் சரபோஜி அனைத்து தரப்பட்ட மக்களையும் தன் நண்பர்களாக கொண்டிருந்தார் எடுத்துக்காட்டாக ஒரு முறை தன் நாட்டில் பயணம் மேற்க்கொள்ளும் போது பெரும் மதிப்பு கொண்ட நாணயத்திற்க்கு சில்லரை யாரிடம் கிடைக்குமென விசாரித்ததில் காடுவெட்டிவிடுதி என்ற ஊரில் சு. சா. சுப்பஞ் செட்டியார் முன்னோரான முருகன் செட்டியாரிடம் இருக்குமென அறிந்து செட்டியாரின் இல்லத்தில் நேரடியாக விஜயம் செய்து நட்புக்கொண்டார் பின் செட்டியார் அரண்மனை வரும் போது பல்லாக்கில் வர வேண்டுமென பல்லாக்கையும் அதை தூக்க ஆண்களையும் நியமித்து வந்தார்.
# இரண்டாம் சரபோஜி

## ஆவணக்குறிப்புகள்

கிளாடியசு புக்கானன்(Dr.Claudius Buchanan), ஆயர் மிடில்ட்டன் (Bishop Middleton), ஆயர் இபர் (Bishop Heber), வாலன்சியா (Lord Valentia) முதலிய வெளிநாட்டவர்கள் தம் குறிப்புகளில் இவரைப் புகழ்ந்துள்ளனர்.
- சரபோசி அழகிய தோற்றமும், வீரமும், நேர்மையும், ஒழுக்கமும் உடையவராக திகழ்ந்தார். கல்வியிலும், கலையிலும் காலத்தைச் செலுத்தி வாழ்க்கையைப் புனிதமாக நடத்தினார்.
- பிரெஞ்சு, செருமன், கிரேக்கம்,இலத்தீன், வடமொழி தெலுங்கு, தமிழ் முதலிய மொழிகளில் தேர்ச்சியுடையவரானார்.
- 1805-இல் தேவநாகரி எழுத்தில் இயங்கவல்ல ஓர் அச்சகத்தைத் தஞ்சையில் முதலில் ஏற்படுத்தினார். பிறகு, ஆங்கில அச்சகத்தை நிறுவினார்.
- சாளுவநாயகப்பட்டினத்தில் மனோரதம் என்ற அழகிய கோபுரத்தை அமைத்தார். நெப்போலியன்-ஐ, ஆங்கிலேயர் வென்றதன் நினைவாக இக்கோபுரத்தை கட்டினார்.
- தஞ்சைப் பெருவுடையார் கோயிலுக்கு பல அணிகலன்களையும், வெள்ளிப் பாத்திரங்களையும் அளித்தார். பல திருப்பணிகள் செய்தார்.
- பல அன்ன சத்திரங்கள் அமைத்தார். இவைகளில் புகழ்பெற்றது ஒரத்தநாட்டு<nowiki/>ச் சத்திரமாகும். முக்தாம்பாள் சத்திரம் ஒரத்தநாட்டில் உள்ளது. இதனை *முக்தாம்பாள்புரம்* என்பர்.
# இரண்டாம் சரபோஜி

## அரசப்பதவி

மராத்திய அரசர் *துல்சாசி* வாரிசின்றி இருந்ததால், அவர் இறக்கும் முன் அவருடைய தத்து எடுத்த மகனான சரபோசி பட்டம் பெறவும், அம்மகனுகுக் காப்பாளராக அமரசிங்கும், சுவார்ட்சு பாதிரியார் (Rev.Schwartz) ஆசிரியராகக் கல்வி கற்பித்து வளர்க்கவும் ஏற்பாடு செய்திருந்தார். ஆனால், அமரசிங் தனக்கே பட்டம் கிடைக்க வேண்டுமென்று சூழ்ச்சி செய்தார். அதனை ஏற்ற ஆங்கில அரசாங்கம்
அமரசிங்கையே அரசராக்கியது. ஆட்சிக்கு வந்த அமரசிங்கோ, ஆட்சி செலுத்தாமல், சரபோசியையும், அரசகுடும்பத் தேவிமார்களையும்
பல பொய்க் குற்றங்களுக்கு ஆளாக்கித் துன்புறுத்தினார். அவர்களைக் கொல்லவும் சதி செய்தார். இதிலிருந்து சரபோசி, அப்பாதிரியாரின் உதவியுடன் தப்பி, அப்பாதிரியாராலேயே அரசுரிமையைப் பெற்றார். 1798 இல் பட்டம் பெற்றதும், தமக்கு இருந்த அதிகாரமின்மையை அறிந்து கொண்டார். பதவியும், கௌரவமும், ஆங்கில அரசாங்கம் அளிக்கும் ஓய்வூதியமும் கிடைத்தால் போதும் என்ற நிலையில் வாழ்ந்தார்.
# இரண்டாம் சரபோஜி

## ஒப்பந்தம்

- 1798 ஆம் ஆண்டு, ஆங்கில அரசு சரபோசியுடன், ஒரு ஒப்பந்தம் செய்து கொண்டது. அதன் முக்கிய உள்ளடக்கங்கள் வருமாறு:-
1. தஞ்சை நகரமும்,அதன் அருகிலுள்ள வல்லமும் சரபோசியிடம் இருக்கும். பிற பகுதிகள் ஆங்கிலேயர் ஆட்சி செய்யும் சென்னை மாகாணத்துடன் இணைக்கப்படும்.
1. அதற்கு ஆங்கில அரசாங்கம், சரபோசிக்கு ஆண்டுதோறும் ஒரு இலட்சம் வராகனும், எஞ்சிய வருமான்த்தில் ஐந்தில் ஒரு பங்கும் கொடுக்கும்
1. அமரசிங்கு குடும்பத்தாருக்குக் கொடுக்க ஒப்புக்கொண்டுள்ள ஓய்வுகாலச் சம்பளத்தொகையையும் ஆங்கிலேயர்களே கொடுப்பர்.
1. இவ்வாறாக அரசியல் ஆட்சி நிலையை அவர் இழந்தாலும், தன் ஆட்சி எல்லையில், தனக்கென ஒரு காவல் படையை வைத்துக் கொள்ள, இவ்வொப்பந்தம் வழிவகுத்தது.
# எச்டி 15082

**எச்டி 15082** (*HD 15082*) அல்லது **வாஸ்ப்-33** (*WASP-33*) என்பது 378 ஒளியாண்டுகளுக்கு அப்பால் அந்திரொமேடா பேரடையில் காணப்படும் ஒரு விண்மீன் (நட்சத்திரம்) ஆகும்.  
மிகவும் சூடான வியாழனை ஒத்த "எச்டி 15082 பி" என அழைக்கப்படும் புறக்கோள் ஒன்று 1.22 நாட்களுக்கு ஒரு தடவை இந்த விண்மீனைச் சுற்றி வருவதாக 2010 ஆம் ஆண்டில் அறிவிக்கப்பட்டது. வியாழனை விட இப்புறக்கோள் 4.1 மடங்கு எடை முறைவானதாகும்.
# முன்மூளை

**முன்மூளை** *(**prosencephalon** or **forebrain**) *என்பது மூளையின் கருநிலை வளர்ச்சியில் முன்புறமாக வளரும் பகுதியாகும். முன்மூளை, நடுமூளை, பின்மூளை ஆகியன முதுகுநாணிகளின் மூளையின் கரு நிலை வளர்ச்சியின் முக்கியப் பிரிவுகளாகும். முன்மூளை உடல்வெப்பநிலை, இனப்பெருக்கம், உண்ணுதல், தூக்கம், உணர்வு வெளிப்பாடு போன்றவற்றைக் கட்டுப்படுத்துகிறது.  
- NIF Search - Forebrain
# மைய நரம்பு மண்டலம்

(2) எனப்படுவது மூளை (1) முண்ணாண் (3) ஆகிய இரு பகுதிகளையும் உள்ளடக்கியது]]
**மைய நரம்பு மண்டலம்** *(Central nervous system - CNS)*, அல்லது **மைய நரம்புத் தொகுதி**, என்பது நரம்பு மண்டலத்தின் இரு பெரும் பிரிவுகளில் ஒன்றாகவும், மிகப்பெரிய பகுதியாகவும் இருப்பதுடன், தான் பெறும் தகவல்களை ஒன்றிணைத்து தொழிற்படும் ஆற்றல் கொண்டதாகவும் இருக்கின்றது. இது மூளை மற்றும் முண்ணாணை (தண்டுவடத்தை) உள்ளடக்கியது. விழித்திரையும் (retina), விழி நரம்பும் (optic nerve), முளைய விருத்தியின் போது மூளைவிருத்தி நிகழ்கையில், அங்கிருந்து உருவாகும் வெளிவளர்ச்சிகளாக இருப்பதனால், அவையும் மைய நரம்பு மண்டலப் பகுதியாகவே கொள்ளப்படுகின்றது. இவை மட்டுமே நேரடியாப் பார்க்கக்கூடிய அமைப்புக்களாக உள்ளன. மைய நரம்பு மண்டலமானது, புற நரம்பு மண்டலத்தோடு *(peripheral nervous system)* இணைந்து உயிரினத்தின் நடத்தை, தொழிற்பாடுகளைக் கட்டுப்படுத்துகின்றது.  
மையநரம்பு மண்டலம் எலும்புகளால் பாதுகாக்கப்படுகிறது. மூளை கபால எலும்புகளாலும், முண்ணாண் முதுகெலும்புகளாலும் பாதுகாக்கப்பட்டுள்ளன.
# மைய நரம்பு மண்டலம்

## பரிணாமம்

பரிணாம வளர்ச்சியில் பிளனேரியா எனும் தட்டைப்புழுவில் தான் தெளிவாக வேறுபடுத்தி அறியக்கூடிய மைய நரம்பு மண்டலம் மற்றும் புற நரம்பு மண்டலம் எனும் வேறுபாடு காணப்படுகிறது. பாலூட்டிகளில் மட்டுமே புதுமூளைப்புறணி காணப்படுகிறது. பைப்பாலூட்டிகள், பிளாட்டிபசு போன்றவற்றில் பெரும்பாலான நஞ்சுக்கொடிப் பாலூட்டிகளின் மூளையில் காணப்படுவது போல் மேடு பள்ளங்கள் கிடையாது. எலி நஞ்சுக்கொடிப் பாலூட்டியெனினும் அதன் சிறிய மூளையில் மேடு பள்ள மடிப்புகள் இல்லை. பூனையில் ஓரளவு மடிப்புகள் உண்டு. மனிதரிலோ அளவற்ற மடிப்புகள் உண்டு.
# உள்ளுணர்வு

**உள்ளுணர்வு** *(instinct)* என்பது ஓர் உயிரினம் வெளியிலிருந்து கற்றுக்கொள்ளாமலேயே அகத்தே கொண்டிருக்கும் இயல்பான ஓர் உணர்வு ஆகும். எனவே, **இயல்பூக்கம்** எனவும் அழைக்கப்படுகிறது. இது ஒவ்வோர் உயிரினமும் உயிர்வாழ மிக இன்றியமையாததாகும். ஆனால், இயல்பூக்கம் யாதென்று திட்டமாக இலக்கணங் கூறுவது அவ்வளவு எளிதன்று. இயல் பூக்கங்களின் தன்மை பற்றியும் எண்ணிக்கை பற்றியும் உள நூல் புலவர்களுள் கருத்து வேறுபாடுகளுண்டு. சிலர் இயல்பூக்கம் என்பதே கிடையாது என்று சொல்லுவர். சில அறிஞர், இயல்பூக்கம் என்னும் சொல்லையே விட்டு விட்டனர்.
# உள்ளுணர்வு

## விலங்கினங்களில் இயல்பூக்கம்

குட்டிக்குரங்கு மரக்கிளையில் தாவிக்கொண்டிருக்கும் தனது தாயை இறுகப் பிடித்துக் கொண்டிருப்பது உள்ளுணர்வு. அதே குட்டி நாளடைவில் ஒரு கல்லைப் பயன்படுத்திக் கொட்டையை உடைப்பது என்பது அது வெளியிலிருந்து கற்றுக்கொண்ட ஒன்று ஆகும். மீன் நீந்துதல் சிலந்தி வலை பின்னுதல், தேனீ மதுவைச் சேகரித்தல், குருவி கூடு கட்டுதல், மயில் தோகையை விரித்தாடுதல், பூனை எலியைப் பிடித்தல், குழந்தை மார்புண்ணுதல் இவை போன்றவை இயல் பூக்கச் செயல்களாகும்.
# உள்ளுணர்வு

## இயல்பூக்கத்தின் தன்மை

மேற்கூறிய இயல்பூக்கச் செயல்கள் ஒவ்வொன்றும் ஒரு முழு உயிரியின் (Organism) செயலாகும் ; கண் இமைத்தல், கைபற்றல் போல் தனிப்பட்ட ஓர் உறுப்பின் செயலாகாது. இயல்பூக்கம் தொடர்பான பல செயல்களைக் குறிக்கும். உதாரணமாக, பறவை கூடு கட்டும்பொழுது ஒன்றன் பின்னொன்றாகப் பல செயல்களில் அது ஈடுபடுவதைக் காண்கின்றோம். இந்தச் செயல் தொடர்புகள் தற்காப்பையோ, இனக் காப்பையோ தரக்கூடியவை. இச் செயல்களைச் செய்யுமாறு உந்தும் சக்தி பிறவிச் சக்தியாகும். இச் செயல் புதிதாகத் தேடிக் கற்கும் ஒன்றன்று; பிறரைப் பார்த்துப் பயின்றதன்று. உதாரணமாக, தனிக் குளவி (Solitary wasp) உற்ற பருவம் அடையும்போது கூடுகட்ட ஆரம்பிக்கிறது. தரையின்கீழே குடைந்து வழி யொன்றைத் தோண்டி, இறுதியில் ஓர் அறையில் முட்டைகளையிடுகிறது. வெளிவந்து, தத்துக் கிளி ஒன்றைப் பற்றி அதன் நரம்பு மண்டலத்தில் கொட்டி அசையாதபடி செய்து, குஞ்சுகள் பொரித்தவுடன் அவற்றிற்கு உயிருள்ள இரை கிட்டும்பொருட்டு, முட்டைகளின் அருகே வைக்கிறது. பிறகு, கூட்டை அடைத்துவிட்டுப் போய் இறந்துவிடுகிறது. இதைப் போலவே இதன் தாயும் குஞ்சு பொரிக்கு முன்னரே இறந்து விட்டபடியால் இந்தக் குளவி கூடு கட்டும் திறமையைத் தன் தாயிடமிருந்து கற்றுக்கொண்டதன்று. அந்தத் திறமை இயல்பாகவே அமைந்ததாகும். இதை நோக்கும்போது இதற்கு முன்னுணர்வும் புத்திசாதுரியமும் உண்டென்றும், இன்ன காரியத்தை இதற்காகச் செய்கிறோம் என்ற நோக்கத்துடனேயே கூடு கட்டுவதில் இது ஈடுபடுகிறது என்றும் நினைக்க வேண்டியதாயிருக்கிறது.  
தவிர, சைக்கிள் விடுதல் போன்ற பழக்கச் செயல் போலல்லாமல் வேலையைத் திறம்படச் செய்யப்படுகிறது. ஆனால், பறவைகள் முட்டையிலிருந்து வெளிவந்தவுடன் அவ்வளவு திறம்படப் பறப்பதில்லையே என்று கேட்போருக்குத், திறம்படாமைக்குக் காரணம் நரம்புகளும் தசைகளும் முதிராமையே என்றும், குஞ்சுகளைச் சற்றுப் பலம் பெறும்வரை அடைத்துவைத்திருந்தால், கூட்டிலிருந்து வெளியே விட்டவுடனே நன்றாகப் பறக்கும் என்றும் கூறுவோம். அன்றியும் ஒரே இனமான பறவைகள் ஒரே விதமான கூடு கட்டுகின்றன. இதிலிருந்து, இயல்பூக்கங்களின் சிறப்புக் குறிகளை ஒருவாறு உணர்கிறோம்.
# உள்ளுணர்வு

## இயல்பூக்கத்தின் தன்மை

### சிறப்புக் குறிகள்

இயல்புச் செயல் அல்லது கற்கப்படாத செயல். முழு உயிரியையும் உட்படுத்தும் சிக்கலான செயற்றொடர், தற்காப்பு, இனக்காப்புப் போன்ற வாழ்க்கைப் பயனுடைமை, முதல் முயற்சியிலேயே தகுதியாகச் செய்யப்படல், ஓரினத்தைச் சேர்ந்த உயிர்கள் எல்லாம் ஒரே தன்மையாயிருத்தல். இயல்பூக்கத்தைப் பற்றிய இவ் விலக்கணம் விலங்குகள், பறவைகள், பூச்சிகள் போன்றவற்றின் நடத்தையை நன்கு விளக்குகிறது. ஆனால் மனித இனத்தின் இயற்கைச் செயல்கள் இவற்றிலிருந்து சற்று மாறானவையாக இருத்தல். பற்றி இவ் விலக்கணத்தைச் சில உளவியலார் ஒப்புக்கொள்வதில்லை.
# உள்ளுணர்வு

## இயல்பூக்கத்தின் பரிணாமம்

உயிர்களின் பரிணாம ஏணியில் மேலே செல்லச்செல்ல, இயல்பூக்கத்தின் முக்கியத்தன்மை குறைந்துகொண்டே வருகிறது. பூச்சிகள் போன்ற கீழ்ப்பிராணிகள் முற்றிலும் இயல்பூக்கங்களாலேயே வாழ்கின்றன வென்னலாம். அவை அனுபவத்தின் பயனாக மிகுதியாகக் கற்பதில்லை. இயற்கைச் செயனிலைகளைக்கொண்டே வாழ்க்கையில் சமாளித்துக்கொள்கின்றன. அதனால் அரிய நிகழ்ச்சி ஏதேனும் தோன்றினால், அதற்குத் தக்கவாறு நடந்து கொள்ள அவற்றுக்குச் சக்தி கிடையாது. பல பூச்சிகள் தமக்கு வழக்கமான உணவுப் பொருள்கள் இல்லையேல் வேறு உணவுப் பொருள்கள் அருகில் இருந்தாலும், பட்டினி கிடக்கின்றனவென்று ஆராய்ச்சியால் தெரிகிறது. ஆனால் உயர்தரப் பிராணிகளிடம் இயல்பூக்கத்தின் ஆதிக்கம் குறைந்துகொண்டே வருகிறது. அனுபவத்தின் பயனாகக் கற்கும் ஆற்றல் அதாவது, வசதிக்கு ஏற்றவாறு தன்னைப் பொருத்தியமைத்துக்கொள்ளுதல் தோன்றுகிறது. மக்களிடத்தில் இயல்பூக்கங்கள் இறுதி இலக்குக்களை மட்டும் விதிக்கின்றன. அவற்றைப் பெறும் வழிகளைத் திட்டமாக வரையறுப்பதில்லை. இறுதி இலக்குக்களைக்கூட ஓரளவு மாற்றியமைக்கலாம். ஆனது பற்றியே இயல்பூக்கத்தின் இலக்கணத்தைப்பற்றி வாத விவாதங்கள் ஏற்பட்டிருக்கின்றன.
# உள்ளுணர்வு

## ஒப்பீடுகள்

உந்தல்கள், மறிவினைகள், இயல்பூக்கங்கள் ஆகியன ஒன்றுக்கொன்று நெருங்கியத் தொடர்புடையன ஆகும். உயிரிகளுக்கும் உயிரிலிகளுக்குமுள்ள வேறுபாடு யாதெனில், உயிரிலிகளுக்கு உந்தல்கள் (Drives) இல்லை. உயிரிகளுக்கு உந்தல்கள், ஊக்குநிலைகள் உண்டு. இந்த உந்தல்கள் பிராணிகளை வேலைசெய்யத் தூண்டுகின்றன. ஓர் உயிரியின் உயிர்ச்சக்தி உந்தல்களாகத் தோன்றி ஊக்கந் தருகிறது. உணவு, பகை நீக்கம், உறக்கம், ஆராய்வு, கல்வி, மகவு காப்பு, கூட்டம், முதன்மை , பணிதல், கட்டல், ஈட்டுதல் போன்றவை உந்தல்களாகும். இந்த உந்தல்களைத் திருப்தி செய்யும் சில துலங்கல்கள் (Responses) எளியவை; எடுத்துக்காட்டாக, சுவாசித்தல், விழுங்குதல், பற்றுதல், கைதெறித்தல், இமைத்தல் போன்றவைகளைக் குறிப்பிடலாம். இவற்றை மறிவினைகள் (Refleexs) என்கிறோம்.  
சுவரில் பந்தையடித்தால் அது உடனே திரும்புவதுபோல், தற்செயலாக மின்சாரக் கம்பியைத் தொட்டவுடன் கை உடனே பின்வாங்குவது பற்றி அதை மறிவினையென்கிறோம். அது ஓர் உறுப்பைப்பற்றிய வேலையாகும். மேலும், காரணமாகிய வெளிப் பொருளின் தாக்கம் மறைந்தால் மறிவினைச் செயலும் மறைகின்றது. சில உந்தல்களோ சிக்கலானவை; இயல்பூக்கங்களாலேயே திருப்தியடைகின்றன. இவ்வியல்பூக்கங்களையும் மறிவினைகளையும் வேறுபடுத்தவேண்டும். ஆனாலும் முற்றிலும் பிரித்துவிடுவது எளிதன்று. உந்தல்கள், மறிவினைகள், இயல்பூக்கங்கள் மூன்றும் கற்கப்படாதவையே. அவை இயற்கையானவையே.
# உள்ளுணர்வு

## ஒப்பீடுகள்

### உளவியல் நோக்கு

ஓர் உளவியலறிஞர் இயல்பூக்கமாகக் கொள்வதை இன்னொருவர் மறிவினையாகக் கொள்வர். சிலர் இயல்புப் போக்குகளே உள, இயல்பூக்கங்களே இல்லையென்பர். வேறு சிலர் கட்டுதல், திரட்டுதல், ஓடுதல் போன்ற இயற்கை ஊக்குநிலைகளாகிய உந்தல்களையே இயல்பூக்க அட்டவணையில் சேர்க்கின்றனர். இவர்கள் இறுதிப் பயனான துலங்கல்களின் தன்மையையும் அவற்றின் பொருள்களையும் பாராட்டாது இவற்றை இயல்பூக்கங்கள் என்பர். பொதுவாகக் கூறுமிடத்து, இயல்பூக்கம் சிக்கலானது, மாறுந்தன்மையுடையது, நோக்கமுடையது, ஒரு முழு உயிரியின் வேலையாகும். ஆகவே தனி உறுப்பின் வேலையும் எந்திர இயக்கம் போன்றதுமான கருவிழி சுருங்குவதை இயல்பூக்கமாகக் கொள்வது சரியன்று என்று கூறலாம். குளவி வெட்டுக்கிளியை எடுத்துச்செல்லும் வழி சரிவான இடமாயிருந்தால் அல்லது சுற்றிப்போகவேண்டிய இடையூறு இருந்தால் அதற்குத் தக்க பிறிதொரு வகையிலும் அந்தக் குளவி தொழில் புரிகிறது.
# உள்ளுணர்வு

## ஆதாரங்கள்

-
# தசை வலி

**தசை வலி** (Myalgia) என்பது என்பது ஒரு தனி நோய் அன்று. பல நோய்களில் காணப்படக் கூடிய ஓர் அறிகுறி ஆகும். தசை வலியின் பொதுவான காரணம் ஒரு தசையை அல்லது ஒரு தசைக்குழுவை நீண்ட நேரம் பயன்படுத்துவது ஆகும். நீண்ட நேரம் தசையைப் பயன்படுத்தும் போது தசைகளில் லாக்டிக் அமிலம் மிகுந்து வலி உண்டாகிறது. நீடித்த பயன்பாடு அல்லது அடி இல்லாமல் தசை வலி ஏற்படுவது வைரஸ் காய்ச்சலில் ஏற்படும்.
# லோசான்

**லோசான் ** (Lausanne, loˈzan) சுவிட்சர்லாந்தின் பிரெஞ்சு மொழிப் பேசும் பகுதியில் உள்ள ரோமண்டியில் உள்ள ஓர் நகரமாகும். வாட் கன்டனின் தலைநகரமும் ஆகும். லோசான் மாவட்டத் தலைநகரும் இதுவே. ஜெனிவா ஏரியின் கரையில் அமைந்துள்ளது. லோசன் வடமேற்கில் ஜூரா மலைகளைக் கொண்டு பிரான்சின் எல்லை நகரான **எவியன் லெ பெய்ன்சை** எதிர் நோக்கி அமைந்துள்ளது. லோசான் ஜெனிவாவிலிருந்து வடகிழக்கில் உள்ளது.  
2009 இறுதியில் மக்கள்தொகை 125,885ஆக இருந்தது. நாட்டின் நான்காவது மிகப்பெரும் நகரமாக உள்ளது. பன்னாட்டு ஒலிம்பிக் குழுவின் தலைமையகம் இங்கு அமைந்துள்ளது'. விளையாட்டு பிணக்குத் தீர்வாணையத்தின் தலைமையகமும் இங்குதான் உள்ளது. இந்நகரைச் சுற்றிலும் திராட்சைத் தோட்டங்கள் உள்ளன. லோசான் நகரத் தொடர்வண்டி அமைப்பில் 28 நிலையங்கள் உள்ளன. உலகில் விரைவுப் போக்குவரத்து நகர்த் தொடர்வண்டி அமைந்துள்ள மிகச்சிறிய நகராக விளங்குகிறது.
# நியூயார்க் டைம்ஸ் கட்டடம்

**நியூயார்க் டைம்ஸ் கட்டடம்** *(The New York Times Building)* நியூயார்க் மாநகரில் உள்ள ஒரு வானளாவி ஆகும். இது 319 மீட்டர் உயரமுடையது. இதில் 52 அடுக்குகள் உள்ளன. இது 2003 ஆம் ஆண்டு கட்ட ஆரம்பிக்கப்பட்டு 2007 ஆம் ஆண்டில் கட்டி முடிக்கப்பட்டது. இது உலகின் உயரமான கட்டடங்களுள் ஒன்றாகத் திகழ்கிறது.
# செவுள்

**செவுள்** *(gill)* (இலங்கை வழக்கு: **பூ**) என்பது மீன்கள், இருவாழ்விகள் ஆகியவற்றின் சுவாச உறுப்புகள். இவை நீரில் மூச்சு விட உதவுகின்றன. துறவி நண்டுகளின் செவுள் காற்று ஈரப்பதமாய் இருக்குமாயின் நிலத்திலும் சுவாச உறுப்பாய்ச் செயல்படும். விலங்கால் உறிஞ்சப்பட்ட ஆக்சிசன் கரைந்துள்ள நீ்ர் செவுள்களில் உள்ள இறகு போன்ற பாகங்களின் குறுக்கே போகும் போது ஆக்சிஜன் விலங்கின் குருதியால் உறிஞ்சப்படுகிறது; நீர் வெளியேற்றப்படுகிறது. மீன்கள் மற்றும் தவளைகளின் செவுள்கள் அவற்றின் தலை ஓரத்தில் கட்புலனாகாது மறைந்திருக்கும். நீரில் இருந்து மீனை வெளியில் எடுக்கும் போது, நீரின் அடர்த்தியானது, இச்செவுள்களை ஒன்றன் மீது ஒன்று சரிவதையும், ஒன்றன் மேல் ஒன்று ஒட்டிக் கொள்வதையும் தடுக்கும் காரணியாக உள்ளது.
# மக்குண்ணி

க்கள் மக்குண்ணிகளுக்கு நல்லதொரு உதாரணம்]]
**மக்குண்ணிகள்** *(Detritivores)* என்பவை மக்கி அழுகிக் கொண்டிருக்கும் கரிம உணவை உண்ணும் உயிரினங்கள் ஆகும். இவ்வாறு செய்வதால் இவை உணவுச் சுழற்சியின் சிதைத்தல் வினையில் முக்கியப் பங்காற்றுகின்றன.  
இவை சூழல் மண்டலத்தில் முக்கியப் பங்காற்றுகின்றன. இவை மட்டும் இல்லையென்றால் உலகமே பிணக்குவியலாய் குப்பையாய் இருக்கும். இவை உயிர்ப்பொருள் உள்ள எந்த மண்ணிலும் வாழக்கூடியவை. கடலிலும் இவை உண்டு.  
மண்புழு அனைவரும் அறிந்த ஒரு மக்குண்ணி ஆகும். நட்சத்திர மீன்கள், சாணிவண்டு, மரப்பேன், புழுக்கள் ஆகியனவும் மக்குண்ணிகள் ஆகும்.  
en:Detritivores
# சய் குங்

**சயி குங்** அல்லது **சயி குங் நகரம்** (Sai Kung Town) என்பது ஹொங்கொங், புதிய கட்டுப்பாட்டகம் பகுதியில், சயி குங் மாவட்டத்தில் இருக்கும் இருக்கும் ஒரு அழகிய நகரமாகும். இந்த நகரம் கடலை முகப்பாகக் கொண்டுள்ளதால், இந்நகரம் சய் குங் தீபகற்பத்தில் இருப்பதாகவும் கூறுவர். இந்த நகரம் கிராமங்கள் சூழ நடுவில் கடலை முகப்பாக கொண்டுள்ளது. இவ்விடம் உல்லாசப் பயணிகளையும், சுற்றுலாப் பயணிகளையும் ஈர்க்கும் ஒரு இடமாகும். இதனை கடலுணவுப் பிரியர்களின் சொர்க்கம் என்றும் அழைப்பர்.
# சய் குங்

## சிறப்புகள்

சயி குங் நகரில் இருந்து பார்த்தால் எதிரே சிறிய சிறிய தீவுக் குன்றுகள் கடலெங்கும் மனதைக் கொள்ளைக்கொள்ளும் காட்சிகளாக இருக்கும். அத்துடன் சயி குங் கடல் பரப்பில் அருகருகே ஆயிரக்கணக்கான வள்ளங்கள் பார்ப்பதற்கு அழகானக் காட்சியாகும். சயி குங் போவாதானால், சயி குங்கிற்கு என்று தொடருந்து சேவை இல்லை. பேருந்து மற்றும் சிற்றுந்து சேவைகளின் ஊடாகவே பயணிக்கலாம். அல்லது தனியார் வாகனங்களில் போகலாம். எம் டி ஆர் தொடருந்தில் செல்வோர் சொய் ஒங் எனும் தொடருந்தகத்தில் இறங்கி, அங்கிருந்து பேருந்திலோ அல்லது சிற்றுந்திலோ போகலாம். சயி குங்கில் உள்ள சிறப்பை விட, இந்த சயி குங் பாதையில் பயணிப்பதே மனதுக்கு இதமானதாகும்.  
உயர்ந்த மலைத்தொடர்களில் வாகனம் சுற்றிச் சுற்றி செல்லும் போது, இலங்கையில் நுவரெலியாவையும், இந்தியாவில் ஊட்டியையும் நினைவுப் படுத்தும் அளவிற்கு இயற்கை எழில் நிறைந்தப் பகுதியாகும். இடையிடையே பொருளாதார வளமிக்க கட்டமைப்புகளும், பாதை வடிவமைப்புகளும், மேம்பாலங்களும் என சயி குங் பயணம் ஒவ்வொரு சனி, ஞாயிறு மற்றும் பொது விடுமுறை நாட்களில் ஆயிரக்கணக்கானோரை ஈர்த்துக்கொள்ளும். சில நேரங்களில் வாகன நெரிசலும் ஏற்படும். "டின் ஹாவூ கோயில்" எனும் சீனர்களின் பழமையானக் கோயில் ஒன்றும் உள்ளது. குழிப்பந்தாட்ட விளையாட்டுப் பிரியர்களுக்கான ஒரு தனித்தீவும் உள்ளது. அதற்கு சிறப்பு சொகுசு படகு சேவை உள்ளது.
# சய் குங்

## சிறப்பு உணவகங்கள்

சயி குங்கில் சிறப்பான ஒரு விடயம் கடலுணவுகள். நூற்றுக்கணக்கான மீன் வகைகள், வெளியில் எங்குமே காணமுடியாத வித்தியாசமான கடல் வாழ் உயிரணங்கள் உயிருடன் நீர் தொட்டிகளில் போடப்பட்டிருக்கும். உணவுப் பிரியர்கள் தமக்கு விருப்பமான மீனையோ அல்லது கடல் உயிரினத்தையோ காட்டினால், கண்முன்னே அது தொட்டியில் இருந்து எடுக்கப்பட்டு உணவாகப் பரிமாரப்படும். சில உணவகங்கள் ஆயிரம் பேர் அமரக்கூடிய இடவசதிகளையும் கொண்டுள்ளன. சயி குங் செல்லும் சுற்றுலா பயணிகளின் முக்கியமான அம்சம் அங்கிருக்கும் கடலுணவு உணவகங்களில் உணவு உற்கொள்ளலும் ஆகும். அதனாலேயே நகரெங்கும் எண்ணற்ற உணவகங்கள் நிறைந்து காணப்படுகின்றன.  
அத்துடன் சயி குங் கடலில் கட்டப்பட்டிருக்கும் ஒரு நீண்ட வள்ளத்துறை தற்போது உல்லாசப் பிரயாணிகளின் உலாவும் சாலையாக உள்ளது. அந்த வள்ளத் துறையின் அடிப்பாகமான கடல்பரப்பில் சிறு மீன்பிடி படகுகளில் உயிருள்ள மீன்கள் மற்றும் கடல் வாழ் உயிரிணங்களை வைத்துக்கொண்டு உள்ளூர் மீனவ வணிகர்கள் நெடுகிலும் இருப்பார்கள். அவர்கள் குவியல் குவியலாக விற்பவர்கள். அவற்றை வாங்குவோர் மேலே இருந்து தமக்கு வேண்டிய குவியலைக் காட்டினால், அவற்றை ஒரு பையினுள் போட்டு, ஒரு நீண்ட தடிப்போன்ற ஒன்றில் சொருகி மேலே நீட்டுவார்கள். அந்த தடியில் காசுப் போடுவதற்கான ஒரு பையும் இருக்கும். அதிலே காசைப் போட்டால், மீனவர் எடுத்துக்கொள்வார். அந்த படகு மீனவர்களின் மீன்கள் எல்லாமே படகில் இருக்காது. சில குவியல்களை மட்டுமே படகின் மீது மக்களின் பார்வைக்கு வைத்திருப்பர். மிகுதியெல்லாம் மீன்பிடி வலையுடன் கடலில் இருக்கும். மீன் அல்லது கடல்வாழ் உயிரிணங்கள் முடிய முடிய அந்த வலையை மேலே இழுத்து படகில் போட்டுக்கொள்வார்கள்.
# சய் குங்

## தீவுப் பயணங்கள்

சயி குங் செல்வொரின் இன்னொரு விருப்பம்சம், சயி குங் நகரில் இருந்து வள்ளத்தில் ஊடாக தீவுகளுக்கு செல்லல் ஆகும். அங்குள்ள ஒரு சில தீவுகளைத் தவிர பல தீவுகளில் மக்கள் வசிப்பதில்லை. ஆனால் உல்லாசப் பயணிகள் அச்சமின்றி எந்தத் தீவுக்கும் சென்று வரும் வசதியுள்ளது. விரும்பினால் ஒரு படகை அல்லது வள்ளத்தை தனியாகவோ அல்லது ஒரு குழுமாகவோ முழு நாளுக்கும் வாடகைக்கு பெற்று கடலில் வலம் வரலாம். தீவுகளுக்கு செல்வோர் நாம் விரும்பும் தீவுக்கு காலை சென்றால், மாலை 6:00 மணிக்கு முன் திரும்பி வர வேண்டும். போவோரை தீவுகளில் விட்டுவிட்டு மீண்டும் அவர்களை அழைத்துச்செல்ல வள்ளங்கள் பின்னேரம் வரும். அவசரமாக திரும்பிப் போகவேண்டுமானால், வள்ளக்காரருக்கு அழைப்பேசியில் அழைத்தால் வந்துவிடுவார்கள். சயி குங் கடல் பரப்பில் உள்ள தீவுகள் எல்லாம் கடல் நடுவே சிற்சிறு குன்றுகள் போன்றே காணப்படுகின்றன. சில நீண்ட மலைத்தொடர்களாக உள்ளன. அத்தீவுகளுக்கு செல்லும் உல்லாசப் பயணிகள் தமக்கு தேவையான உணவு, தண்ணீர் போன்றவற்றையும் எடுத்துக்கொண்டு மலையேற்றங்களுக்கும் செல்வர். சிலர் கூடாரம் அடித்துக்கொண்டு இரவு தங்குவோரும் உள்ளனர். சில காதல் சோடிகள் இரவு நேரங்களில் கூடாரம் அடித்துக்கொண்டு தீவுகளில் அல்லது தீவின் மலைகளில் தங்குவோரும் உளர்.
# ஆதி தாளம்

**ஆதி தாளம்** கர்நாடக இசையில் மிகவும் அதிகமாகப் பயன்படுத்தப்படும் தாளம் ஆகும். இந்த இசையில் 75% கிருதிகள் ஆதி தாளத்துக்கே அமைக்கப்பட்டுள்ளன..
ஏழு தாள வகைகளுள் திரிபுடை தாளம் வகையைச் சேர்ந்த இத் தாளம், ஒரு லகுவையும், இரண்டு திருதங்களையும் உறுப்பாகக் கொண்டது. இத் தாளத்தின் லகு ஒரு தட்டும் மூன்று விரல் எண்ணிக்கையும் கொண்ட சதுஸ்ர லகு. இதனால் "ஆதி" தாளம் சதுஸ்ர சாதி திரிபுடை தாளம் ஆகும்.  
கர்நாடக இசை கற்கத் தொடங்கும் மாணவர்களுக்கு ஆதி தாளமே முதலில் கற்பிக்கப்படும் தாளம் ஆகும். ஆதி தாளத்தின் முதல் உறுப்பான லகுவில் நான்கு கால அலகுகளும், அடுத்து வரும் இரண்டு திருதங்கள் ஒவ்வொன்றிலும் இரண்டு கால அலகுகளுமாக மொத்தம் எட்டுக் கால அலகுகள் உள்ளன. கர்நாடக இசை கற்றலில் முதல் பாடமான சுரவரிசை கற்கும்போது ஸ, ரி, க, ம, ப, த, நி என்னும் ஏழு சுரங்களுடன் மேல் ஸ்தாயியில் வரும் *ஸ்* சையும் சேர்த்து எட்டு சுரங்களை ஆரோகணத்திலும் அவரோகணத்திலும் ஆதி தாளத்துடன் மாணவர்கள் பாடிப் பழகுவர்.
# குன்றம் பூதனார்

குன்றம்பூதனார் சங்ககாலப் புலவர்களில் ஒருவர். இவர் முருகப் பெருமானைப் பாடிய இரண்டு பாடல்கள் பரிபாடல் நூலில் உள்ளன. அவை இந்நூலில் 9, 18 எண் கொண்ட பாடல்களாக அமைக்கப்பட்டுள்ளன.
# குன்றம் பூதனார்

## குன்றம்பூதனார் பாடல்களுக்கு இசை

- 9ஆம் பாடலை மருத்துவன் நல்லச்சுதனார் என்னும் இசைவாணர் பாலைப்பண்ணில் இசையமைத்துப் பாடினார்.
- 18ஆம் பாடலை நல்லச்சுதனார் என்னும் இசைவாணர் இசையமைத்துக் காந்தாரப்பண்ணால பாடினார்.
# குன்றம் பூதனார்

## குன்றம் பூதனாரின் வேண்டுதல்

- முருகா! நாங்கள் உன் அடியில் உறைய நினைக்கத்தான் முடியும். நீ அதன் பயனாக எங்களுக்குள் சிறந்து விளங்குவாயாக! (9)
- முருகா! நான் உன் அடியில் உறைகின்றேன். நீ ஊரிலுள்ள என் சுற்றத்தார் நெஞ்சிலெல்லாம் பிரியாது இருந்தருள வேண்டும். (18)
# குன்றம் பூதனார்

## ஊடல்

### வள்ளி, தெய்வானை மோதல்

- தெய்வானை: வஞ்சகனே! வாழ்க. வாடிய சோலை மழையைப் பற்று இன்புறுவது போல உன்னைக் கூடினேன். நின்பால் தவறு இல்லை. நின்னை அடையும் பேறு பெற்றவரின் தோளை அணைத்துவந்த உன்னைத் தழுவமாட்டேன்.
- முருகன்: (முருகன் தெய்வானை காலில் விழுந்து வணங்கினான்) இனி வருந்தாதே (என்று சொல்லிக்கொண்டு அணைத்தான்)
- வள்ளி: (பார்த்துவிட்டாள்) இனி தெய்வானையிடம் செல்லாதே (முருகனின் கையைப் பிடித்து இழுத்தாள். தன் மாலையைப் கழற்றி முருகனை அடித்தாள்)
- தெய்வானையின் மயிலும், வள்ளியின் மயிலும் ஒன்றோடொன்று போரிட்டுக்கொண்டன.
- தெய்வானையின் கிளியும், வள்ளியின் கிளியும் எதிர்மழலை பேசிக்கொண்டன.
- வள்ளிக் குன்றத்து வண்டு தெய்வானையின் கொண்டையிலிருந்த பூவைத் தாக்கியது.
- அவர்களது தோழிமார் பந்தால் அடித்து மோதிக்கொண்டனர். தம் மார்புக் கச்சுகளை அவிழ்த்து அடித்துக்கொண்டனர். மயிரைப் பிடித்து இழுத்துக்கொண்டனர்.
- பின்னர் வள்ளியின் தோழிமார் தேர்ப்படை, யானைப்படை, குதிரைப்படை, வில்வீரர், வாள்வீரர், சக்கரப்படையினர் முதலானோர் தாக்குவது போலத் தாக்கினர்.
- தாக்குப்பிடிக்க முடியாத இந்திரன் மகளின் தோழிமார் முருகனைச் சூழ்ந்துகொண்டு சுனையில் மறைந்து நீராடினர்.
- இதனை அறிந்த வள்ளியின் தோழிமார் சினைப்பூவை மொய்க்கும் வண்டு போலவும், சுனைக்கரையில் ஆடும் மயில் போலவும், சுனையைச் சூழ்ந்து கூவும் மயில் போலவும் மொய்த்தும், ஆடியும், கூவியும் இன்னல் விளைவித்தனர்.  
இவையெல்லாம் திருப்பரங்குன்றத்தில் நடைவெறும் பட்டிமன்றம் போலத் தோன்றின.
# குன்றம் பூதனார்

## ஊடல்

### திருப்பரங்குன்றத்தில் மக்கள் ஊடல்

- காதலன் மயில் ஆடுவதைப் பார்த்து மகிழ்ந்துகொண்டிருந்தான். காதலி என்னைப் பார்க்காமல் மயிலைப் பார்ப்பது ஏன் என்று ஊடினாள். காதலன் சொன்னான்: உன் நடையை இந்த மயில் கற்றுக்கொண்டாலும் அதற்குச் சரியாக ஆடத் தெரியவில்லையே என்று பார்த்துக்கொண்டிருந்தேன்.
# குன்றம் பூதனார்

## பரிபாடல் 9 தரும் செய்தி

#### களவுமணம் கற்புமணத்தைவிடச் சிறந்தது

நான்மறைப் புலவர்கள் கற்புமணந்தான் சிறந்தது என்றனர். அதனை மறுத்துக் களவுமணமே சிறந்தது உன்று இப்பாடலில் இப்புலவர் நிலையாட்டிகிறார். முருகன் களவுமணத்தால் வள்ளியை மணந்தத்தையும் இவர் அதற்கு மேற்கோளாக ஆக்கிக்கொள்கிறார்.  
- காமத்தில் சிறந்தது காதலையுடைய களவுமணம். அதில் உடலுறவு கொள்ளாத இருவர் உள்ளத்தால் அன்பு ஒத்து ஊழால் ஒன்றுபட்டு உடலுறவு கொள்கின்றனர். கற்புமணத்தில் அன்பு ஒத்துப்போவதில்லை. அறிவு ஒத்துபோய் நிகழ்கிறது.
- கற்புமணத்தில் தலைவி தன் பூப்புக் காலத்தை அறிவிக்கத் தன் தோழி ஒருத்தியைச் சிவந்த ஆடை உடுத்திப் பரத்தையோடு வாழும் தலைவன்பால் தூது அனுப்புகிறாள். அதனால் தலைவன் தலைவியைக் கூடுகிறான். இதனைப் பரத்தையர் பழிக்கின்றனர். அத்துடன் கற்புமணத்தில் இன்பம் ஊடலால் கிட்டுகிறது. (களவுமணத்தில் ஊடல் இல்லை.)
- கற்புமணத்தில் பரத்தை இல்லத்துக்குப் பிரிதல் நிகழ்கிறது. (இது நல்லொழுக்கம் அன்று) (களவுமணத்தில் தலைவன் பொருளுக்காகப் பிரிதல் நல்லொழுக்கம்.)  
##### தள்ளாப் பொருளியல்பின் தண்டமிழ்
தமிழில் உள்ள அகத்திணைப் பொருளியலானது களவு கற்பு என்னும் இருவகையான உறவுமுறைகளைக் கொண்டது. இவற்றில் எந்த நெறியைப் பின்பற்றி வாழ்பவராயினும் அவர் தவறிலர். எனவே இப்பொருளியல்பு தள்ளப்படாத் தன்மை உடையது.
# குன்றம் பூதனார்

## பரிபாடல் 9 தரும் செய்தி

#### திருப்பரங்குன்றத்தில் பட்டிமன்றங்கள்

- பட்டிமன்றங்களில் போரிடுதலைச் 'செறு' என்றனர். எனவே இது 'செறுமன்றம்'.
ஆடல் வல்லாரின் ஆடல்செறு, பாணரின் பாடல்செறு, கற்று வல்லாரின் கல்விச்செறு, கல்லாதவரின் வாய்ச்செறு என்றெல்லாம் பலவகையான பட்டிமன்றங்கள் நடைபெற்றன.
# குன்றம் பூதனார்

## பரிபாடல் 18 தரும் செய்தி

### வரலாறு

திருப்பரங்குன்றத்தில் சித்திரச்சாலை ஒன்று இருந்தது. அது காமவேள் படைக்கொட்டில் போல அழகுடன் திகழ்ந்தது.
# குன்றம் பூதனார்

## பரிபாடல் 18 தரும் செய்தி

### உவமை

- முருகன் கடல் நடுவில் சூரபன்மாவைக் கொன்றது எழிலிமேகம் கடலை முகந்துசெல்வது போன்றிருந்தது.
- திருப்பரங்குன்றத்தில் இருந்த சித்திரக்கூடம் காமவேளின் படைக்கொட்டில் போல இருந்தது. அங்கிருந்த சோலைகளும் சுனைகளும் அவனது அம்பறாத்தூணி போன்றன. குன்றத்தில் பூத்திருக்கும் காந்தள் மலர்கள் முருகனிடம் போரில் தோற்றுக் கட்டுண்டார் போன்றிருந்தன. காந்தள் இதழ்கள் யாழ் மீட்டுவோர் விரல்கள் போல் இருந்தன. மலையில் பூத்திருக்கும் மலர்கள் வானவில் சொரியும் நீர்த்திவலைகள் போல் இருந்தன. அங்கு முழங்கும் மேளதாள ஒலிகள் மேக முழக்கம் போல் இருந்தன. மலையில் ஒழுகும் அருவி முருகனின் முத்தாரம் போல் இருந்தது.
# குன்றம் பூதனார்

## குன்றம்பூதனாரின் தமிழ்நடை

குன்றம்பூதனார் எதுகை நலத்துடன் கூடிய நடையைப் போற்றுபவர்.  
ஐவளம்(வியக்கத்தக்க வளம்) பூத்த குன்று  
மைவளம் பூத்த மகளிர் கண்  
கைவளம் பூத்த மகளிரின் கையணைப்பு  
மெய்வளம் பூத்த தழுவல்  
நைவளம்(பண்) பூத்த யாழ்  
- போன்றவை
# சய் குங் தீபகற்பம்

**சாயி குங் தீபகற்பம்** (Sai Kung Peninsula) என்பது ஹொங்கொங், புதிய கட்டுப்பாட்டகம் பகுதியுல் உள்ள ஒரு தீபகற்ப நிலப்பரப்பாகும். இந்த தீபகற்பத்தின் தென்மத்தியப் பகுதியில் உள்ள நகரமே சய் குங் நகரம் என அழைக்கப்படுகின்றது. இந்த சயி குங் தீபகற்ப நிலப்பரப்பு சயி குங் மாவட்டத்தின் நிர்வாகப் பிரிவின் கீழுள்ளது. இருப்பினும் இந்த தீபகற்பத்தின் வடப்பகுதி டய் போ மாவட்ட நிர்வாகப் பிரிவிலும், வடமேற்கு சா டின் மாவட்டத்திற்கும் நிர்வாகப் பிரிவின் கீழும் உள்ளன.  
இந்த சய் குங் தீபகற்ப நிலப்பரப்பிலேயே ஹேப் துறைமுகம் எனும் சுற்றுலாப் பயணிகளை ஈர்க்கும் இடமும் அமைந்துள்ளது.
# ஹேப் துறைமுகம்

**ஹேப் துறைமுகம்** (Hebe Haven) அல்லது **பக் சா வான்** என்பது, ஒரு படகுத் துறைமுகமாகும். இது ஹொங்கொங், சய் குங் மாவட்டத்தில், சய் குங் தீபகற்பத்தின் கடலோரமாக அமைந்துள்ளது. இந்த துறைமுகம் கடல் பாதுகாப்பான ஒரு துறைமுகமாகும். இது, கடலில் படகுச் சவாரி செய்வோர், காற்றழுத்தப் படகுச் சவாரி செய்வோர், படகு விளையாட்டுப் போட்டிகளில் ஈடுபாடு கொண்டோர் போன்றோரின் சுவர்க்கப் பகுதியாகும். இது சய் குங் போகும் வழியில் உள்ளது. படகு வகைகளில் பலவிதமானவைகள் உள்ளன. பலவிதமான படகு விளையாட்டுக்களும் போட்டிகளும் அடிக்கடி நடைபெறும். இந்த படகு சவாரிகளின் போது உதவுவதற்கான பல சாரணர் பிரிவுகளும் உள்ளன. இதன் கரையில் வசதிகள் மிக்க பல கூடலகங்கள் (clubs) இருக்கின்றன. பன்னாட்டு மட்டத்திலான படகு சவாரிப் போட்டிகளும் இங்கு நடைபெறுவது உண்டு.
# ஹேப் துறைமுகம்

## இயற்கை அழகு

இந்த ஹேப் துறைமுகம் குடா கடலிலேயே அமைந்துள்ளது. சுற்றிவர மூன்று பக்கமும் பசுமையான உயர்ந்த மலைத் தொடர்களைக் கொண்டுள்ளது. அந்த மலைத் தொடர்கள் ஹொங்கொங் அரசாங்கத்தின் கீழுள்ள தேசிய வனங்களாகும். இயற்கை சூழ்ந்த இந்த ஹேப் துறைமுகத்தின் அமைவிடம் கடல் அனர்த்தங்களில் இருந்து பாதுக்காப்பு மிக்க ஒரு இடம் என்றும் கூறப்படுகின்றது. இந்த இடத்திற்கு செல்லும் வாகனங்களில் செல்லும் போது, வாகனங்கள் மலையின் மேலிருந்தே இந்த துறைமுகப் பகுதியூடாகச் செல்லும். அப்போது இந்த துறைமுகம் சுற்றி வர மலைகள் சூழ நடுவே ஒரு பெரும் பள்ளத்தாக்கில் இருப்பது போன்று அழகுடன் காட்சித்தரும். அந்தக் குடா கடல் எங்கும் ஆயிரக்கணக்கான படகுகளின் காட்சி, வாகனத்தில் செல்லும் போதே மனதைக் கொள்ளை கொள்ளும். அத்துடன் சயி குங் கடல் பரப்பில் உள்ள எண்ணற்ற தீவுக் குன்றுகள் தெரியும். இந்த தீவுகளுக்கு உல்லாசப் பயணமாக செல்வோரும் இந்த துறைமுகத்துக்குச் செல்வர்.
# ஹேப் துறைமுகம்

## துறைமுகக் கரை

துறைமுகம் மற்றும் அதனை அண்டிய கடற்கரைப் பகுதிகள் பல கிரமாங்களைக் கொண்டுள்ளன. கடலை அண்டியப் பகுதிகளில் மட்டுமே இக்கிராமங்கள் உள்ளன. அந்த கிராமத்தவர் பலர் படகு வாடகைக்கு கொடுத்தல், படகோட்டி பழக்குதல், பயிற்சி அளித்தல் போன்றவைகளையே தொழிலாக கொண்டுள்ளனர். அத்துடன் கரைப் பகுதியில் வசதிகள் மிக்க கூடலகங்கள் பல உள்ளன. கடல் விளையாட்டுக்களில் தொடர்ந்து ஈடுபடுவோர் அந்த கூடலகங்களில் உறுப்பினரகளாகப் பதிவு செய்துக்கொள்வோரும் உளர்.  
அத்துடன் மெரினா குகைத் தோட்டம் எனும் தற்கால வசதிகள் மிக்க வீட்டுத்தொகுதிகள் இந்த ஹேப் துறைமுகப் பகுதியிலேயே அமைந்துள்ளது.
# இழிமொழிதல்

**புன்மொழிதல்** அல்லது **இழிமொழிதல்** *(coprolalia)* என்பது இயல்புநிலை மாந்தர் பொதுவிடங்களில் பேசக் கூசும் வார்த்தைகளைப் பேசுதல்.  
டூரட் நோய்க்கூட்டறிகுறி உடையோரில் 15 விழுக்காட்டினரிடம் இது காணப்படும். இந்நிலைக்காளானோர் மற்றவர்கள் விரும்பவொண்ணா வகையில் இழிவான வார்த்தைகளைப் பேசுவர். இது பெரும்பாலும் சபிக்கும் வார்த்தைகளின் ஒழுக்காய் அமையும்.  
டூரட் நோய்க்கூட்டறிகுறி உடையோர் மட்டுமின்றி பக்கவாதம்,மனச்சிதைவு நோய் உள்ளோரும் இழிமொழி பேசுவர்.
# தமிழியல் விருது 2010

**தமிழியல் விருது** என்பது இலங்கை, மட்டக்களப்பு அமிர்தகழியில் இயங்கிவரும் எழுத்தாளர் மையம் ஆண்டுதோறும் வழங்கிவரும் விருதாகும். இலங்கையிலும், மற்றும் புலம்பெயர்ந்தும் வாழும் படைப்பாளிகளுக்கு இந்த விருதுகள் வழங்கப்படுகின்றன.  
2010 ஆம் ஆண்டிற்கான தமிழியல் விருது பெற்ற படைப்பாளிகளின் பட்டியல் வருமாறு,
# தமிழியல் விருது 2010

## உயர் தமிழியல் விருது

எழுத்தாளர் ஊக்குவிப்பு ஸ்தாபகர் பாக்கியநாதன் உயர் தமிழியல் விருது
- பேராசிரியர் கார்த்திகேசு சிவத்தம்பி
# தமிழியல் விருது 2010

## தமிழியல் வித்தகர் பட்டம்

தமிழியல் வித்தகர் பட்டமும், தலா 15,000 ரூபாய் பொற்கிழியுடன் வவுனியூர் ஸ்ரீ இராமகிருஸ்ணா கமலநாயகி தமிழியல் விருதும்
- டொமினிக் ஜீவா
- அநு. வை. நாகராஜன்
- சா. இ. கலலநாதன்
- ந. பாலேஸ்வரி
- அருணா செல்லத்துரை
- ஆரையூர் நவம்
# தமிழியல் விருது 2010

## தமிழியல் விருது - தெரிவான நூல்கள்

தமிழியல் விருதுக்காக 2009ம் ஆண்டு வெளிவந்த நூல்களிலிருந்து தெரிவு செய்யப்பட்டவைகள்
# தமிழியல் விருது 2010

## தமிழியல் விருது - தெரிவான நூல்கள்

### குழந்தை இலக்கியம்

பதிவாளர் நாயகம் எஸ். முத்துக்குமாரன் தமிழியல் விருதுடன் ரூபாய் 10,000 பொற்கிழி
- **குடை நடை கடை** - வசந்தி தயாபரன்
# தமிழியல் விருது 2010

## தமிழியல் விருது - தெரிவான நூல்கள்

### உளவியல்

கல்விமான் க. முத்துலிங்கம் தமிழியல் விருதுடன் 10,000 ரூபாய் பொற்கிழி
- **உள்ளம் பெருங்கோயில்** - கோகிலா மகேந்திரன்
# தமிழியல் விருது 2010

## தமிழியல் விருது - தெரிவான நூல்கள்

### காவியம்

கவிஞர் கல்லாறன் தமிழியல் விருதுடன் ரூபாய் 10000 பொற்கிழி
- **நெருப்புக்கு இடையே நீந்தும் நிலாக்கள்** - நிலா தமிழின்தாசன்
# தமிழியல் விருது 2010

## தமிழியல் விருது - தெரிவான நூல்கள்

### கவிதை

புலவர்மணி ஆ. மு. சரீபுத்தீன் தமிழியல் விருதுடன் ரூபாய் 10,000 பொற்கிழி
- **கவிதையில் துடிக்கும் காலம்** - மு. பொன்னம்பலம்
# தமிழியல் விருது 2010

## தமிழியல் விருது - தெரிவான நூல்கள்

### சிறுகதை

வித்தியாகீர்த்தி ந. சந்திரகுமார் தமிழியல் விருதுடன் ரூபாய் 10,000 பொற்கிழி
- **மனைவி மகாத்மியம்** - சுதாராஜ்
# தமிழியல் விருது 2010

## தமிழியல் விருது - தெரிவான நூல்கள்

### நாவல்

நாவலாசிரியை பவளசுந்தரம்மா தமிழியல் விருதுடன் ரூபாய் 10000 பொற்கிழி
- **தெம்மாடுகள்** - எஸ். ஏ. உதயன்
- **மக்கள்... மக்களால்... மக்களுக்காக** - வி. ஜீவகுமாரன் (டென்மார்க்)
- **குறும்புக்கார ஆமையார்** (சிறுவர் நாவல்) - ஓ.கே. குணநாதன்
# தமிழியல் விருது 2010

## தமிழியல் விருது - தெரிவான நூல்கள்

### நாடகம்

செந்தமிழ்ச்சல்வர் ஸ்ரீஸ்கந்தராஜா தமிழியல் விருதுடன், ரூபாய் 10000 பொற்கிழி
- **கங்கையின் நாட்டுக்கூத்து** - அகளங்கன்
கலைஞர் எஸ். கணகதிப்பிள்ளை தமிழியல் விருதுடன், ரூபாய் 10000 பொற்கிழி
- **கூத்துக்கள் ஐந்து** - கலையார்வன் கு. இராயப்பு
# தமிழியல் விருது 2010

## தமிழியல் விருது - தெரிவான நூல்கள்

### மொழிபெயர்ப்பு

புரவலர் நளீம் ஹாஜியார் தமிழியல் விருதுடன் ரூபாய் 10000 பொற்கிழி
- **பட்டுப்பூச்சியின் பின்னுகை போலும்** - கெக்கிராவ சுலைஹா
# தமிழியல் விருது 2010

## தமிழியல் விருது - தெரிவான நூல்கள்

### வரலாறு

சிவநெறிப்புலவர் சீ.ஏ. இராமஸ்வாமி தமிழியல் விருதுடன், ரூபாய் 10000 பொற்கிழி
- **மருதமுனையின் வரலாறு** - ஆ.மு. சரீபுத்தீன்
# தமிழியல் விருது 2010

## தமிழியல் விருது - தெரிவான நூல்கள்

### ஆய்வியல்

புலவர்மணி பெரியதம்பிப்பிள்ளை தமிழியல் விருதுடன் ரூபாய் 10000 பொற்கிழி
- **தேடலும் விமர்சனங்களும்** - இ. ஜீவகாருண்யம்  
புரவலர் ந. ஜெதீசன் தமிழியல் விருதுடன் ரூபாய் 10000 பொற்கிழி
- **அரசறிவியல்** - வே. குணரத்தினம்
# தமிழியல் விருது 2010

## தமிழியல் விருது - தெரிவான நூல்கள்

### அறிவியல்

சுவாமி விபுலானந்தர் தமிழியல் விருதுடன், ரூபாய் 10000 பொற்கிழி
- **ஏழாவது ஊழி** - பொ. ஐங்கரநேசன்
# தமிழியல் விருது 2010

## தமிழியல் விருது - தெரிவான நூல்கள்

### பழந்தமிழ் இலக்கியம்

பம்பைமடு நாகலிங்கம் தமிழியல் விருதுடன் ரூபாய் 10000 பொற்கிழி
- **செந்தமிழ் வளம் பெற வழிகள்** - த. கனகரத்தினம்
# தமிழியல் விருது 2010

## இன நல்லுறவு இலக்கியம்

வண.பிதா சந்திரா அடிகளார் தமிழியல் விருதுடன் ரூபாய் 10000 பொற்கிழி
- பத்திற்கும் மேற்பட்ட இன நல்லுறவு நூல்களை எழுதியுள்ள - சிட்னி மாக்கஸ் டயஸ்
# தமிழியல் விருது 2010

## குறும்படம் (இறுவட்டு)

துறையூர் வே. நாகேந்திரன் தமிழியல் விருதுடன் ரூபாய் 10000 பொற்கிழி
(இணைவிருது)  
- **கிழக்கு வானம்**
- **பள்ளிக்கூடம்**
# தமிழியல் விருது 2010

## ஓவியம் / வடிவமைப்பு

ஓவியர் டாக்டர் சிக்கோ தமிழியல் விருதுடன் 5000 ரூபாய் பொற்கிழி
- சுசிமன் நிர்மலவாசன்
# தமிழியல் விருது 2010

## பதிப்பகம்

புரவலர் எல். சோலைமலைத் தேவர் தமிழியல் விருதுடன் 50000 ரூபாய் பொற்கிழி
- போர்க்காலச் சூழலில் கோடு போட்ட அப்பியாசக் கொப்பியில் 25க்கும் மேற்பட்ட நூல்களை வெளியிட்டு சாதனைபடைத்த மீரா பதிப்பக உரிமையாளர் **டேவிட் லிகோரி**
# மலமுண்ணல்

**மலமுண்ணுதல்** *(**Coprophagia**)* என்பது ஒரு உயிரினம் தனது மலத்தையோ அல்லது பிறிதொரு உயிரினத்தின் மலத்தையோ உண்ணுதல் ஆகும்.
# மலமுண்ணல்

## தாவரங்களில்

ஊனுண்ணித் தாவரமான நெப்பெந்தசு (Nepenthes) எனும் குடுவைத்தாவரம் ஒன்றியவாழ்வில் உள்ள விலங்குகளின் மலத்திலிருந்து ஊட்டச்சத்து பெறும்.
# மலமுண்ணல்

## பூச்சிகளில்

தாவர உண்ணிகளின் சாணி பெரும்பாலும் பாதி செரிக்கப்பட்டதாகவே இருக்கும். அவற்றை சாணிவண்டுகள், ஈ போன்றவை உண்டு செரிக்கும்.
# மலமுண்ணல்

## விலங்குகளில்

நாய், பன்றிகள் அனைவரும் அறிந்த மலமுண்ணிகள் ஆகும். வீட்டில் வளர்க்கும் பன்றிகளை எவ்விதமான மலமும் உண்ணவிடக் கூடாது. இது நோய்த்தொற்றை உருவாக்கும்.
# மலமுண்ணல்

## விலங்குகளில்

### நாய்களில்

மலமுண்ணும் நடத்தை நாய்களில் காணப்படுவது பல தமிழ்ப்பழமொழிகளின் மூலம் அறியப்படுகிறது. இந்நடத்தையின் காரணம் எதுவென அறுதியிட்டு அறியப்படவில்லை. கவலை, எசமானர் கவனத்தைத் திருப்புதல், நோய்நிலை, பசி போன்றவை காரணங்களாகச் சொல்லப்படுகின்றன. நாய் உணவில் மிளகு, பைன் ஆப்பிள் போன்றவற்றைச் சேர்ப்பது மலமுண்ணலைத் தடுக்கும் என்று சொல்லப்படுகிறது.
# மலமுண்ணல்

## விலங்குகளில்

### மனிதர்களில்

மனித சமூகத்தில் மலம் உண்ணல் என்பது மிகவும் இழிந்த ஒன்றாக கருதப்படுகிறது. பாலியல் ரீதியாக மலம் தின்னல், மலம் விரும்புதல் என்று அறியப்படுகிறது. தமிழகத்தில் ஆதிக்க சாதியினர் ஒடுக்கப்பட்டோர் மற்றும் உதாசீனப்படுத்தப்பட்டோர் என்று கருதி ஒருசிலரை கட்டாயப்படுத்தி மலம் தின்னச் செய்த நிகழ்வுகள் பதிவு செய்யப்பட்டு உள்ளன.
# சாலமாண்டர்

**சாலமாண்டர்** *(**Salamander**)* (இலங்கை வழக்கு: **சலமந்தர்**) என்பது ஓர் இருவாழ்வி வகையைச் சேர்ந்த உயிரினம் ஆகும். நான்கு கால்களும் ஒரு வாலும் கொண்டு பார்வைக்குப் பல்லி போல இருந்தாலும் இவை பல்லிகள் அல்ல. இவற்றின் இளம் உயிரினங்கள் குடம்பிகளாக நீரில் இடப்பட்ட முட்டைகளில் இருந்து வெளிவரும். இந்த குடம்பி நிலையில் இவை செவுள்களைக் கொண்டிருக்கும்.  
வளர்ந்த சாலமண்டர்கள் பெரும்பாலும் ஈரமான நிலத்திலேயே வாழும். சில சாலமண்டர்கள் நீரிலேயே தங்கும். பார்க்க வளர்ந்தவை போல் காணப்படும் இவை நியூட் (newt) என்று அழைக்கப்பெறும். சில சாலமண்டரக்ள் பாலியல் முதிர்ச்சி அடைந்த பின்னரும் செவுள்களைத் தக்க வைத்திருக்கும். இதற்கு இளம் முதுநிலை (neoteny) என்று பெயர்.
சாலமண்டர்கள் எதிரிகளைத் தாக்க வேதியியல் தற்காப்பு கொண்டவை. இவை உண்பதற்கு நச்சுத்தன்மை உடையவை.  
தங்கள் கால்கள் மட்டுமின்றி உடலப்பாகங்களுக்கும் இழப்பு மீட்டல் திறன் பெற்றுள்ள ஒரே நான்கு கால் உயிரினம் சாலமண்டர் தான்.
# சாலமாண்டர்

## மேலும் பார்க்க

- ஓல்ம், புரொட்டிடே குடும்பத்தைச் சேர்ந்த ஒரு பல்லியின நீர்வாழ் சாலமாண்டர்
# தொழில்மயமழிதல்

**தொழில்மயமழிதல்** *(Deindustrialization)* என்பது தொழில்மயமாதலுக்கு (industrialization) நேர் எதிர் ஆகும். ஒரு நாட்டில் ஏற்படும் சமூகப் பொருளாதார மாற்றங்களால் அந்நாட்டின் தொழிற்திறன் குறைந்து அந்நாட்டின் ஒட்டுமொத்த ஏற்றுமதி குறைவதை இது குறிக்கும். உலகின் அதிக செல்வமுடைய நாடாக இருந்த இந்தியாவின் செல்வங்கள் சுரண்டப்பட்டு சூறையாடப்பட்டதன் விளைவாக 18 மற்றும் 19 ஆம் நூற்றாண்டுகளில் இந்தியாவில் தொழில்மயமழிதல் ஏற்பட்டது.
# மலை பிறப்பு

**மலை பிறப்பு** (orogeny) என்பது மலை உருவாகும் செயல் முறை ஆகும். இரு கண்டத்திட்டுகள் ஒன்றுடன் ஒன்று மோதும் போது இது நடக்கிறது.
# மலை பிறப்பு

## உதாரணம்

- கண்டத்திட்டு கடற்திட்டின் மேல் ஏறுவது (மோதலின்றி)
1. தென் அமெரிக்காவில் உள்ள ஆண்டிஸ் மலைத்தொடர்  
- இரு கண்டத்திட்டுகள் மோதும் போது
1. இமய மலைத்தொடர்
1. ஆல்ப்ஸ் மலைத்தொடர்
# டம்புள்டோரின் படை

**டம்புள்டோரின் படை** *(Dumbledore's Army)* **(D.A)** என்பது ஜே. கே. ரௌலிங் எழுதிய ஆரி பாட்டர் நாவல்களில் இடம்பெறும் ஒரு அமைப்பு ஆகும். இது ஆரி பாட்டர் அண்டு த ஆர்டர் ஆப் த பீனிக்சு புத்தகத்தில் ஆரம்பித்து கடைசி புத்தகம் வரை தொடர்கிறது. இது இந்நாவலின் முக்கிய கதாப்பாத்திரங்களாகிய ஆரி பாட்டர், ரோன் வீசுளி, எர்மாயினி கிறேன்செர் ஆகியோரால் டொலெரசு அம்பிரிட்ஜின் அதிகாரத்தை எதிர்பதற்கும், தீய சக்திகளுக்கு எதிரான கலைகளை கற்றலுக்கும் உருவாக்கப்பட்டது..
# விக்கிப்பீடியா:மொழிபெயர்ப்பு

ஒன்றுக்கும் மேற்பட்ட கட்டுரைகளில் இடம்பெறும் சொற்பட்டியல்களை கருவிகள் கொண்டு மொழிபெயர்ப்பதும், சொற்களுக்கு சரியான தமிழ் சொற்களை கலந்தாலோசித்து முடிவுசெய்தல், மொழிபெயர்க்கப்பட்ட கட்டுரைகளை பராமரித்தல், பங்களிப்பாளர்களின் பெயர்கள், ஆலோசனைகள் போன்றவை இந்தப் பக்கத்தில் இடம்பெறும்.
# விக்கிப்பீடியா:மொழிபெயர்ப்பு

## கட்டுரைகள்

எளிமையாக மொழிபெயர்க்கக்கூடிய ஒன்றுக்கும் மேற்பட்ட கட்டுரைகளில் இடம்பெற்றுள்ள பட்டியல்கள் கொண்ட கட்டுரைகளை இலக்காகக் கொள்ளலாம்.
# விக்கிப்பீடியா:மொழிபெயர்ப்பு

## பங்களிப்பாளர்கள்

மொழிபெயர்ப்பு கருவியை பராமரித்தல் (ஆங்கிலம்-தமிழ் பட்டியல் தயாரித்தல் (ஜாவாஸ்கிரிப்ட் அர்ரே)), கட்டுரைகளை உருவாக்குதல், திருத்தம் செய்தல்  
1. மாஹிர்
# விக்கிப்பீடியா:மொழிபெயர்ப்பு

## மொழிபெயர்ப்பு உதவி வேண்டல்

ஒன்றுக்கும் மேற்பட்ட கட்டுரைகளில் இடம்பெறும் பட்டியல்கள் கொண்ட கட்டுரைகளை மொழிபெயர்க்க.  
1. [[]]
1.
# விக்கிப்பீடியா:மொழிபெயர்ப்பு

## இலக்குகள்

- தூதரகங்களின் பட்டியல்கள் உரையாடல்
- நாடுகள் தொடர்புடைய பட்டியல்கள்
- இந்திய மாநிலங்கள் தொடர்புடைய பட்டியல்கள்
- இந்திய நகரங்கள் தொடர்புடைய பட்டியல்கள்
- இந்திய சட்டமன்ற, நாடாளுமன்ற, தேர்தல் தொடர்பான பட்டியல்கள்
# விக்கிப்பீடியா:மொழிபெயர்ப்பு

## தமிழாக்கம் கலந்துரையாடல்

சொற்கள் பற்றிய கலந்துரையாடல்
# விக்கிப்பீடியா:மொழிபெயர்ப்பு

## கருவிகள்

- importScript("பயனர்:Mahir78/translation_helper.js"); //இந்த வரியை உங்களது தோலின் Custom JS பக்கத்தில் இணைக்கவேண்டும்.
# லித்தியம் மின்கலன்

**லித்தியம் மின்கலன்** (Lithium battery) என்பது குறைந்த எடையும் அதிக ஆற்றலும் கொண்ட நீடித்து உழைக்கக் கூடிய ஒரு மின்கலன் ஆகும்.கைக்கடிகாரம் போன்றவற்றில் பயன்படுத்தப்படும் இது நாணய வடிவில் தயாரிக்கப்படுகிறது. ஆக்சிசனேற்ற நிலையில் உள்ள லித்தியம் இக்கலத்திற்குத் தேவையான ஆற்றலை வழங்குகிறது. ஒரு முறை இவை ஆற்றலிழந்ததும்; மீண்டும் திறனேற்றி இவற்றைப் பயன்படுத்த முடியாது. ஆனால் லித்தியம்-அயனி மின்கலன்களோ மீண்டும் மீண்டும் திறனேற்றிப் பயன்படுத்தும் விதத்தில் அமைந்தவையாதலால் மடிக்கணிணி, செல் பேசி ஆகியவற்றில் பயன்படுத்தப்படுகின்றன.
# இடம் சுட்டிப் பொருள் விளக்குதல்

**இடஞ்சுட்டிப் பொருள் விளக்குதல்** (*Explaining with reference to Context*) என்பது இலக்கியம் பயிலும் பள்ளி மற்றும் கல்லூரி மாணவர்களின் திறனைச் சோதிக்கும் தேர்வு வினா வகைகளுள் ஒன்றாகும். இது எழுத்துத் தேர்விலேயே பெரும்பாலும் வினவப்படும். ஒரு இலக்கிய படைப்பில் (கவிதை, உரைநடை அல்லது நாடகம்) இருந்து சில வரிகள் கொடுக்கப்படும். மாணவர்கள் அந்த வரிகளைக் கண்டு அது எந்த நூலில் இடம் பெற்ற வரிகள், யார் யாரிடம் கூறுவதாய் அமைந்தது மற்றும் அவ்வரிகளின் பொருள் ஆகியவற்றை விளக்க வேண்டும்.
# இலங்கை இனப்பிரச்சினை வரலாற்று நூல் பட்டியல்

இலங்கை இனப்பிரச்சினை வரலாறு குறித்து வெளிவந்த தமிழ் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
# இலங்கை இனப்பிரச்சினை வரலாற்று நூல் பட்டியல்

## ஆண்டுகள் 1971 -1980

### ஆண்டு 1977

- *24 மணிநேரம்* - நீலவண்ணன் (செங்கை ஆழியான்) யாழ்ப்பாணம், கமலம் வெளியீடு. 1ம் பதிப்பு: ஒக்டோபர் 1977, 2ம் பதிப்பு: நவம்பர் 1977
- *உரிமைப்போர்* - வ. ந. நவரத்னம். (தமிழ் இளைஞர் பேரவை வெளியீடு) 1ம் பதிப்பு: ஆனி 1977.
# இலங்கை இனப்பிரச்சினை வரலாற்று நூல் பட்டியல்

## ஆண்டுகள் 1971 -1980

### ஆண்டு 1978

- *சன்சோனி ஆணைக்குழு முன் அளிக்கப்பட்ட சாட்சியங்கள்: காதை 04* - க. சச்சினானந்தன் (தமிழ் அகதிகள் மறுவாழ்வுக்கழகம்) 1ம் பதிப்பு: ஜுலை 1978
# இலங்கை இனப்பிரச்சினை வரலாற்று நூல் பட்டியல்

## ஆண்டுகள் 1981 - 1990

### ஆண்டு 1984

- *ஈழவர் இடர்தீர* - இ. ரத்னசபாபதி. (ஐக்கிய இராச்சியம்) 1ம் பதிப்பு: செப்டம்பர் 1984.
- *அரசியல் திட்டம்: ஈழமக்கள் புரட்சிகர விடுதலை முன்னணி* - இலங்கை: பிரச்சார செய்திப்பிரிவு,ஈழமக்கள் புரட்சிகர விடுதலை முன்னணி, 1வது பதிப்பு: 1984.
# இலங்கை இனப்பிரச்சினை வரலாற்று நூல் பட்டியல்

## ஆண்டுகள் 1981 - 1990

### ஆண்டு 1985

- *தேசிய இனப்பிரச்சினையை தீர்ப்பவன் யார்?* - விக்கிரமபாகு கருணாரத்ன. 1ம் பதிப்பு: சூன் 1985
# இலங்கை இனப்பிரச்சினை வரலாற்று நூல் பட்டியல்

## ஆண்டுகள் 1981 - 1990

### ஆண்டு 1986

- *விடுதலைப் புலிகள் - டெலோ மோதல்: உண்மை விளக்கம்* - அரசியல் பிரிவு. இலங்கை: அரசியல் பிரிவு, தமிழீழ விடுதலைப் புலிகள், 1வது பதிப்பு: 1986.
# இலங்கை இனப்பிரச்சினை வரலாற்று நூல் பட்டியல்

## ஆண்டுகள் 1981 - 1990

### ஆண்டு 1987

- *இந்தியாவும், ஈழத்தமிழர் பிரச்சினையும்: சில உண்மை விளக்கங்கள்* - (தமிழீழ விடுதலைப் புலிகள் வெளியீட்டுப் பிரிவு) 1ம் பதிப்பு: டிசம்பர் 1987
- *யாருக்காக இந்த ஒப்பந்தம்?* - உதயன். 3ம் பதிப்பு: ஆகஸ்ட் 1987
- *இஸ்லாமியத் தமிழரும், தமிழீழ விடுதலைப் போராட்டமும்.* - அரசியல் குழு. இலங்கை: அரசியல் குழு, தமிழீழ விடுதலைப் புலிகள், 1வது பதிப்பு: ஜனவரி 1987.
- *தேச விடுதலைப் போராட்டமும் புரட்சிகர வன்முறையும்* - செஞ்சூரியன். கோவை ஈழமக்கள் நட்புறவுக் கழக வெளியீடு, 1வது பதிப்பு: ஏப்ரல் 1987.
# இலங்கை இனப்பிரச்சினை வரலாற்று நூல் பட்டியல்

## ஆண்டுகள் 1981 - 1990

### ஆண்டு 1988

- *இன ஒடுக்கலும், விடுதலைப் போராட்டமும்* - இமய வரம்பன். 1ம் பதிப்பு: சூன் 1988
- *சகோதரப் படுகொலைகளும் தமிழினத் துரோகிகளும்* - கே.சி.என். (புனைபெயர்) இலங்கை: பிரச்சார வெளியீட்டுப் பிரிவு, ஈழமக்கள் புரட்சிகர விடுதலை முன்னணி, 1வது பதிப்பு: கார்த்திகை 1988.